**SECȚIUNEA 1 - CAIET DE SARCINI**

Caietul de sarcini constituie ansamblul cerințelor minime pe baza cărora se elaborează de către fiecare ofertant propunerea tehnică.

# 1. Obiectul achiziției publice

**Lotul nr. 1 –** **Servicii de asistență și reprezentare juridică pe teritoriul Regatului Unit al Marii Britanii și Irlandei de Nord**

Prin prestarea de servicii de asistență și reprezentare juridică se înțelege totalitatea activităților de documentare, studiu, redactare documente și acțiuni, precum și de reprezentare a României în legătură cu punerea în executare a (i) hotărârilor arbitrale pronunțate de Curtea de Arbitraj Internațional de pe lângă Centrul Internațional pentru Reglementarea Diferendelor relative la Investiții sau (ii) hotărârilor arbitrale pronunțate de un Tribunal arbitral constituit potrivit regulilor UNCITRAL, pe teritoriul Regatului Unit al Marii Britanii și Irlandei de Nord.

Mandatul de reprezentare se va acorda după semnarea acordului-cadru de reprezentare și numai în situația în care (i) beneficiarii hotărârilor arbitrale pronunțate de Curtea de Arbitraj Internațional de pe lângă Centrul Internațional pentru Reglementarea Diferendelor relative la Investiții sau (ii) beneficiarii hotărârilor arbitrale pronunțate de un Tribunal arbitral constituit potrivit regulilor UNCITRAL, vor face demersuri pentru punerea în executare a acestora, împotriva României, pe teritoriul Regatului Unit al Marii Britanii și Irlandei de Nord.

**Lotul nr. 2 -** **Servicii de asistență și reprezentare juridică pe teritoriul Statelor Unite ale Americii**

Prin prestarea de servicii de asistență și reprezentare juridică se înțelege totalitatea activităților de documentare, studiu, redactare documente și acțiuni, precum și de reprezentare a României la orice instanță de jurisdicție competentă aflată pe teritoriul Statelor Unite ale Americii, în legătură cu punerea în executare a (i) hotărârilor arbitrale pronunțate de Curtea de Arbitraj Internațional de pe lângă Centrul Internațional pentru Reglementarea Diferendelor relative la Investiții sau (ii) hotărârilor arbitrale pronunțate de un Tribunal arbitral constituit potrivit regulilor UNCITRAL.

Mandatul de reprezentare se va acorda după semnarea acordului-cadru de reprezentare și numai în situația în care (i) beneficiarii hotărârilor arbitrale pronunțate de Curtea de Arbitraj Internațional de pe lângă Centrul Internațional pentru Reglementarea Diferendelor relative la Investiții sau (ii) beneficiarii hotărârilor arbitrale pronunțate de un Tribunal arbitral constituit potrivit regulilor UNCITRAL, vor face demersuri pentru punerea în executare a acestora, împotriva României, la orice instanță de jurisdicție competentă aflată pe teritoriul Statelor Unite ale Americii.

În urma aplicării prezentei proceduri, pentru fiecare lot în parte, vor fi selectați minim 2 și maxim 4 ofertanți cu care se vor încheia, pentru o durată de 4 ani, acorduri-cadru de reprezentare juridică a României.

# 2. Cerințe minime obligatorii

**Lotul nr. 1 –** **Servicii de asistență și reprezentare juridică pe teritoriul Regatului Unit al Marii Britanii și Irlandei de Nord**

1. Numărul maxim al avocaților propuși să facă parte din echipă este de maxim 5.

Întrucât nu se pot cunoaște, la acest moment, toate instanțele judecătorești din Regatul Unit al Marii Britanii și Irlandei de Nord unde se vor depune acțiuni judiciare având ca obiect punerea în executare a (i) hotărârilor arbitrale pronunțate de Curtea de Arbitraj Internațional de pe lângă Centrul Internațional pentru Reglementarea Diferendelor relative la Investiții sau (ii) hotărârilor arbitrale pronunțate de un Tribunal arbitral constituit potrivit regulilor UNCITRAL, cel puțin un avocat propus trebuie să aibă dreptul de a asigura reprezentarea efectivă în orice instanță judecătorească din Regatul Unit al Marii Britanii și Irlandei de Nord. Precizăm că din echipa de avocați trebuie să facă parte atât avocați consultanți, cât și avocați pledanți cu drept de practică în Regatul Unit al Marii Britanii și Irlandei de Nord.

1. Curriculum vitae al membrilor echipei propuse, la care se anexează documente din care să rezulte vechimea în avocatură - cel puțin 3 avocați trebuie să aibă o experiență minimă de 10 ani ca avocat definitiv.

În situația în care un avocat este membru în două sau mai multe barouri internaționale concomitent, experiența minimă ca avocat definitiv se calculează de la cea dintâi dată de intrare în oricare dintre barouri.

1. Numărul maxim al avocaților poate fi suplimentat, în cazuri temeinic motivate, numai cu acordul autorității contractante, pentru anumite activități și pentru o perioadă de timp determinată.
2. Prestatorul poate înlocui un membru al echipei numai cu acordul autorității contractante și doar dacă avocatul propus îndeplinește cerințele minime obligatorii și întrunește criteriile aplicate în cadrul procedurii de atribuire.
3. Convențiile de asociere intervenite între membrii asocierii/consorțiului, după caz.

**Lotul nr. 2 –** **Servicii de asistență și reprezentare juridică pe teritoriul Statelor Unite ale Americii**

1. Numărul maxim al avocaților propuși să facă parte din echipă este de maxim 5.

Întrucât nu se pot cunoaște, la acest moment, toate instanțele de jurisdicție competente aflate pe teritoriul Statelor Unite ale Americii unde se vor depune acțiuni judiciare având ca obiect punerea în executare a (i) hotărârilor arbitrale pronunțate de Curtea de Arbitraj Internațional de pe lângă Centrul Internațional pentru Reglementarea Diferendelor relative la Investiții sau (ii) hotărârilor arbitrale pronunțate de un Tribunal arbitral constituit potrivit regulilor UNCITRAL, cel puțin un avocat propus trebuie să aibă dreptul de a asigura reprezentarea efectivă la orice instanță de jurisdicție competentă aflată pe teritoriul Statelor Unite ale Americii, inclusiv în Districtul Columbia.

1. Curriculum vitae al membrilor echipei propuse, la care se anexează documente din care să rezulte vechimea în avocatură - cel puțin 3 avocați trebuie să aibă o experiență minimă de 10 ani ca avocat definitiv.

În situația în care un avocat este membru în două sau mai multe barouri internaționale concomitent, experiența minimă ca avocat definitiv se calculează de la cea dintâi dată de intrare în oricare dintre barouri.

1. Numărul maxim al avocaților poate fi suplimentat, în cazuri temeinic motivate, numai cu acordul autorității contractante, pentru anumite activități și pentru o perioadă de timp determinată.
2. Prestatorul poate înlocui un membru al echipei numai cu acordul autorității contractante și doar dacă avocatul propus îndeplinește cerințele minime obligatorii și întrunește criteriile aplicate în cadrul procedurii de atribuire.
3. Convențiile de asociere intervenite între membrii asocierii/consorțiului, după caz.

# 3. Alte cheltuieli

Taxele judiciare, expertizele și alte asemenea cheltuieli datorate de România, potrivit legistației din (i) Regatul Unit al Marii Britanii și Irlandei de Nord – Lotul nr. 1 sau (ii) Statele Unite ale Americii – Lotul nr. 2, vor fi decontate prestatorului numai dacă au fost aprobate de autoritatea contractantă.